recursal/SuperWikiNEXT-32B huggingface dataset:
במתמטיקה, ובמיוחד בתהליכים הסטוכסטיים מרקוביים בתורת ההסתברות, **משוואת צ'פמן-קולמוגורוב** היא זהות המתייחסת להתפלגויות ההסתברות המשותפות של קבוצות שונות של קואורדינטות בתהליך סטוכסטי. המשוואה נגזרה באופן עצמאי במקביל הן על ידי המתמטיקאי הבריטי סידני צ'פמן והן המתמטיקאי הרוסי אנדריי קולמוגורוב.

תיאור מתמטי
-----------

נניח ש-{\displaystyle \{f\_{i}\}} הוא אוסף מאונדקס של משתנים אקראיים, כלומר תהליך סטוכסטי. נגדיר

{\displaystyle p\_{i\_{1},\ldots ,i\_{n}}(f\_{1},\ldots ,f\_{n})}
כפונקציית צפיפות ההסתברות המשותפת של ערכי המשתנים האקראיים {\displaystyle f\_{1}} עד {\displaystyle f\_{n}}. ואז, משוואת צ'פמן-קולמוגורוב היא:

{\displaystyle p\_{i\_{1},\ldots ,i\_{n-1}}(f\_{1},\ldots ,f\_{n-1})=\int \_{-\infty }^{\infty }p\_{i\_{1},\ldots ,i\_{n}}(f\_{1},\ldots ,f\_{n})\,df\_{n}}

  

נשים לב שעדיין לא הונח שום דבר לגבי הסדר הזמני של המשתנים האקראיים - המשוואה שלעיל חלה באותה מידה על דחיקה לשוליים של כל אחד מהם.

יישום לשרשראות מרקוב מורחבות זמן
--------------------------------

כאשר התהליך הסטוכסטי הנדון הוא מרקוביאני, משוואת צ'פמן-קולמוגורוב שקולה לזהות על צפיפות מעבר. בשרשרת מרקוב, מניחים *ש-{\displaystyle i\_{1}<...<i\_{n}}*. ואז, בגלל תכונת מרקוב,

{\displaystyle p\_{i\_{1},\ldots ,i\_{n}}(f\_{1},\ldots ,f\_{n})=p\_{i\_{1}}(f\_{1})p\_{i\_{2};i\_{1}}(f\_{2}\mid f\_{1})\cdots p\_{i\_{n};i\_{n-1}}(f\_{n}\mid f\_{n-1}),}
שבו ההסתברות המותנית {\displaystyle p\_{i;j}(f\_{i}\mid f\_{j})} היא הסתברות המעבר בין הזמנים {\displaystyle i>j}. אז, משוואת צ'פמן-קולמוגורוב נראית מהצורה:

{\displaystyle p\_{i\_{3};i\_{1}}(f\_{3}\mid f\_{1})=\int \_{-\infty }^{\infty }p\_{i\_{3};i\_{2}}(f\_{3}\mid f\_{2})p\_{i\_{2};i\_{1}}(f\_{2}\mid f\_{1})\,df\_{2}.}
באופן לא רשמי, זה אומר שניתן למצוא את ההסתברות לעבור ממצב 1 למצב 3 מההסתברויות לעבור מ-1 למצב ביניים 2 ולאחר מכן מ-2 ל-3, על ידי חיבור של כל מצבי הביניים האפשריים 2.

כאשר התפלגות ההסתברות על מרחב המצב של שרשרת מרקוב היא בדידה ושרשרת מרקוב הומוגנית, ניתן לבטא את משוואות צ'פמן-קולמוגורוב במונחים של כפל מטריצה (פוטנציאלית אינסופי ממדי), כך:

{\displaystyle P(t+s)=P(t)P(s)\,}
כאשר *{\displaystyle P(t)}* היא מטריצת המעבר של קפיצה *t*, כלומר, *{\displaystyle P(t)}* היא המטריצה כך שמצב *{\displaystyle (i,j)}* מכיל את ההסתברות שהשרשרת תעבור ממצב *i* למצב *j* ב-*t* שלבים.

כתוצאה מכך נובע שכדי לחשב את מטריצת המעבר של קפיצה *t*, מספיק להעלות את מטריצת המעבר של קפיצה אחת בחזקת *t*, כלומר:

{\displaystyle P(t)=P^{t}}.
הצורה הדיפרנציאלית של משוואת צ'פמן-קולמוגורוב ידועה כמשוואת מאסטר.

קישורים חיצוניים
----------------

* משוואת צ'פמן-קולמוגורוב, באתר MathWorld (באנגלית)
|  |
| --- |
| **יש להשלים ערך זה**: בערך זה חסר תוכן מהותי. ייתכן שתמצאו פירוט בדף השיחה. |
| הנכם מוזמנים להשלים את החלקים החסרים ולהסיר הודעה זו. שקלו ליצור כותרות לפרקים הדורשים השלמה, ולהעביר את התבנית אליהם. |

**האימון המתקדם** הוא שלב בתהליך ההכשרה של הלוחם בחילות השדה של צה"ל לאחר סיום הטירונות.

אופי ההכשרה של אימון מתקדם בחיל הרגלים
--------------------------------------

בפרק הטירונות, בו מוסמך לוחם חי"ר ולוחם חה"ן לדרגת רובאי 05, עובר החייל הכשרה כלוחם חי"ר יחיד, וכחלק מקבוצות קטנות עד לרמת מחלקה. במהלך המשך הכשרתו באימון המתקדם לומד החייל להילחם כחלק מפלוגה ונחשף למתארים מגוונים יותר של לוחמה כגון: לוחמת שטח בנוי, שיתוף פעולה עם חילות אחרים כגון חיל השריון וחיל האוויר ושיפור מיומנויות מקצועית בקליעה ניווט וכושר גופני.

בסיום פרק האימון המתקדם מוסמך לוחם החי"ר ולוחם ההנדסה כרובאי 07. פרק זה אינו מסיים את הכשרת הלוחם ובטרם יסיים את המסלול הוא עוד צפוי להתאמן במסגרת הגדוד אליו מיועדת הפלוגה וכן להשתתף בתעסוקה מבצעית. לוחמי חיל הרגלים ולוחמי חיל ההנדסה עוברים מסלול זהה והכשרה מפרכת וקשה יותר משל שאר יחידות השדה בזרוע היבשה.

### תוכן ההכשרה

* לחימה במסגרת של מחלקה ופלוגה.
* לוחמה בשטח בנוי (לש"ב).
* הפעלת נגמ"שים.
* שימוש בכלי נשק שונים:
	+ נשק צלפים
	+ מטול רימונים
	+ פגיון
	+ מקלע קל נגב
	+ מקלע מאג
	+ מקלע כבד (מק"כ)
	+ מקלע רימונים (מקל"ר/מקל"רון)
	+ טיל כתף לאו
	+ טיל כתף מטאדור
	+ מטול רקטות נגד טנקים מדגם RPG-7
	+ מרגמות

### ענידת סיכה

בחטיבות החי"ר בהם החיילים עונדים סיכה בהתאם לגדוד אליו הם משתייכים (גולני, גבעתי, נח"ל, צנחנים, וכפיר) נהוג שבסיום האימון המתקדם מוענקת לחייל הסיכה המציינת את השתייכותו לגדוד. (להוציא את סיכת הלוחם אותה יקבל החייל רק בסוף המסלול). לאחר האימון המתקדם בדרך כלל הלוחמים ממשיכים לתעסוקה מבצעית ראשונה.

אימון מתקדם בחילות אחרים
------------------------

גם בשאר חילות השדה הקרביים (חיל ההנדסה הקרבית, חיל השריון, חיל התותחנים וחיל האיסוף הקרבי וחטיבת החילוץ) ישנו אימון מתקדם בו החייל רוכש עוד מיומנויות חי"ר, מתמקצע בתחום ההתמחות של החיל ולומד לשתף פעולה עם כוחות אחרים במסגרות גדולות יותר ואף משתף פעולה עם חילות אחרים.

* בפלוגות הטנקים של חיל השריון נקרא האימון המתקדם צמ"פ, ראשי תיבות של אימוני צוות מחלקה ופלוגה ונמשך כארבעה חודשים
* בחיל התותחנים אחרי האימון המתקדם מוכשר הלוחם כ"לוחם תותחן" ברמת רובאי 04 במערך הקני והרקטי וברמת רובאי 05 ביחידות המיוחדות של החיל. האימון המתקדם בתותחנים נקרא צפ"ס, ראשי תיבת של אימוני צוות, פלגה (מחלקה) וסוללה. בעוד שהטירונות נערכת בבסיס שבטה, האימון המתקדם נערך בבסיס הגדודי ואורך כארבעה חודשים
* בחיל ההנדסה הקרבית אחרי אימון מתקדם מוכשר לוחם ההנדסה כרובאי 07-חה"ן ופלס 06.
* בחיל האיסוף הקרבי אחרי אימון מתקדם מוכשר לוחם האיסוף כרובאי 06 וסייר 07.
* בחטיבת החילוץ אחרי אימון מתקדם מוכשר לוחם החילוץ כרובאי 06 ומחלץ 07.

הערות שוליים
------------

1. ↑   מסלול ההכשרה של חטיבה 188, באתר צה"ל, 04 דצמבר 2016
2. ↑   התותחנים חושפים את מסלול ההכשרה המחודש והמשופר, באתר צה"ל, 01 אפריל 2019
בהסתברות, **משתנה מציין**, או **משתנה אינדיקטור**, הוא משתנה מקרי שמציין האם מאורע מסוים התרחש. כאשר המאורע התרחש, הערך שלו הוא \ 1, וכאשר המאורע לא התרחש ערכו \ 0.

כך, נקבל כי ההתפלגות של \ X, משתנה מציין למאורע \ A, היא {\displaystyle \ P(X=x)=\left\{{\begin{array}{lc}P(A)&x=1\\1-P(A)&x=0\end{array}}\right.}. מכך נובע כי התוחלת של \ X היא {\displaystyle \ E[X]=P(A)\cdot 1+(1-P(A))\cdot 0=P(A)}.

שימוש
-----

המשתנה המציין שימושי למשל כאשר מעוניינים לחשב תוחלת או שונות של משתנה מקרי שניתן לבטאו כסכום של משתנים מציינים. ואז ניתן להיעזר בליניאריות התוחלת ולהגיע לתוחלת משתנה זה, אם ידועה ההסתברות להתרחשות המאורעות שהמשתנים המציינים מייצגים.

חישוב תוחלת על ידי אינדיקטורים: {\displaystyle \ E[X]=E[\sum \_{i=1}^{n}X\_{i}]=\sum \_{i=1}^{n}E[X\_{i}]} 
חישוב שונות על ידי אינדיקטורים: {\displaystyle \ V[X]=V[\sum \_{i=1}^{n}X\_{i}]=\sum \_{i=1}^{n}V[X\_{i}]+2\cdot \sum \_{i<j}COV(X\_{i},X\_{j})}

תכונות
------

### תוחלת

התוחלת של כל אינדיקטור שווה לסיכוי שהוא יהיה שווה 1, כלומר: {\displaystyle \ E[X\_{i}]=P(X\_{i}=1)}.

**הוכחה:**

נביט בפונקציית ההסתברות השולית של X המוגדרת כ P(X):

פונקציית הסתברות| {\displaystyle P(Y)} | 1 | {\displaystyle 0} | {\displaystyle X\backslash Y} |
| --- | --- | --- | --- |
| {\displaystyle P(Y=0)} | {\displaystyle P(X=0,Y=1)} | {\displaystyle P(X=0,Y=0)} | {\displaystyle 0} |
| {\displaystyle P(Y=1)} | {\displaystyle P(X=1,Y=1)} | {\displaystyle P(X=1,Y=0)} | 1 |
| 1 | {\displaystyle P(X=1)} | {\displaystyle P(X=0)} | {\displaystyle P(X)} |

אז לפי הגדרת תוחלת:

{\displaystyle \ E[X]=0\cdot P(X=0)+1\cdot P(X=1)=P(X=1)}

### שונות

השונות של כל אינדיקטור שווה לסיכוי שהוא יהיה שווה 1 כפול הסיכוי שהוא יהיה שווה אפס, כלומר: {\displaystyle \ V[X\_{i}]=P(X\_{i}=1)\cdot P(X\_{i}=0)}

### שונות משותפת

השונות המשותפת של 2 אינדיקטורים שווה לסיכוי שכל אחד מהם יהיה שווה אחד, פחות מכפלת ההסתברויות שכל אינדיקטור שווה 1, כלומר: {\displaystyle COV(X\_{i},X\_{j})=P(X\_{i}=1,X\_{j}=1)-P(X\_{i}=1)P(X\_{j}=1)}

דוגמה
-----

להלן דוגמה לפתרון בעיה באמצעות משתנים מציינים. מוצגת הבעיה הבאה: פקיד רשלן צריך לשלוח \ n מכתבים ל- \ n יעדים. ברשותו של הפקיד \ n מעטפות ועליהן כתובים היעדים, כשכל מעטפה מתאימה ליעד אחד בדיוק. הפקיד מחלק את המכתבים למעטפות בצורה מקרית, כאשר ההתפלגות של המעטפה הנבחרת בכל שלב היא אחידה. יהא \ X מספר המעטפות שהגיעו ליעד. מה התוחלת של \ X?

### פתרון

כאמור, נוח לפתור בעיה זאת באמצעות משתנים מציינים. נסמן \ X\_{i} בתור המשתנה המציין המתאים למאורע שמכתב \ i הגיע ליעד. מאחר שההתפלגות אחידה, לכל מכתב ההסתברות שהוא הגיע ליעד היא {\frac {1}{n}}. נשים לב כי {\displaystyle \ X=\sum \_{i=1}^{n}X\_{i}}, לפיכך לפי ליניאריות התוחלת {\displaystyle \ E[X]=\sum \_{i=1}^{n}E[X\_{i}]=\sum \_{i=1}^{n}{\frac {1}{n}}={\frac {1}{n}}\cdot n=1}.

קישורים חיצוניים
----------------
**חיים יעקב (יענק'ל) לייבוביץ** (נולד בתשל"א, 1971) הוא נדבן ואיש עסקים חרדי ישראלי.

קורות חיים
----------

נולד בבורו פארק שבניו יורק לברוך מרדכי יהודה ליבוביץ, חסיד סאטמר, ונקרא על שם סבה של אמו, רבי חיים יעקב ספרין, האדמו"ר מקומרנה. למד בישיבת חכמי לובלין בבני ברק, והחל להתקרב לחסידות ויז'ניץ לאחר שנישא ליאכעט בתו של הרב מנחם מנדל פקשר, רב קהילת חסידי ויז'ניץ באלעד. אחר כך הפך לחסיד חב"ד.

לייבוביץ כיהן כסמנכ"ל צעירי אגודת חב"ד בישראל. ב-1996 הוא קישר בין יוסף יצחק גוטניק לבנימין נתניהו לקראת הבחירות לראשות הממשלה ועמד מאחורי הקמפיין "נתניהו. זה טוב ליהודים". בשנת תשס"ג פרש מתפקידו בצעירי אגודת חב"ד.

ב-2003 התחיל לעבוד עם דן גרטלר, כנציג חברת ההשקעות DGI ברפובליקה הדמוקרטית של קונגו (זאיר לשעבר), במסגרת זו הוא יצר קשרים עם בכירים בממשל האמריקני, בהם מזכירת המדינה לשעבר קונדוליזה רייס, שאף נפגש איתה במסגרת המאמצים להעמיק את היחסים בין קונגו לארצות הברית. ב-2005 עזב את DGI וייסד את חברה בת 'ACC הולדינגס', בה השקיע באופן עצמאי בכריית מחצבים בחיפושי נפט וגז החל לעסוק גם בנדל"ן.

ב-2007 רכש לייבוביץ את בריינסטורם – חברה ישראלית שעוסקת בפיתוח תרופות למחלות שנגרמות מניוון ומתמותת תאי עצב כדוגמת פרקינסון וניוון שרירים, תמורת 5 מיליון דולר במטרה להציל אותה מקריסה, והוא נשיא ומנכ"ל החברה.

ב-2010 זכה לייבוביץ בשותפות עם ג'קי בן-זקן ברישיון ממשרד התשתיות לקידוח "מד אשדוד".

לייבוביץ נשוי ואב לחמישה, גר בשכונת הר נוף בירושלים.

פעילות ציבורית
--------------

לייבוביץ הוא תורם קבוע לארגוני חב"ד והמממן הראשי של ארגון מעייני ישראל, הכולל רשת בתי מדרש וכוללים לאברכים מסביב לשעות היממה, והוא מספק לאברכים מלגות חודשיות ומענקים מיוחדים לחגים.

מתומכי קמחא דפסחא של קריית ויז'ניץ בני ברק ומראשי התומכים בפעילות 'שערי הוראה'
בראשות הרב חיים שמרלר לעידוד הלימוד בשולחן ערוך הרב.

קישורים חיצוניים
----------------

* חיים ליבוביץ באתר בריינסטורם (באנגלית)
* אפרת נוימן, איך סמנכ"ל צעירי חב"ד הפך לבעלים של שדות נפט באפריקה?, באתר TheMarker‏, 12 באפריל 2007
* יואב גוזלן, "כי אשמרה שבת, אל ישמרני" באתר כדורי.נט
* לייבוביץ: דרעי לא השתנה, הוא חתום על הסכם אוסלו, באתר כיכר השבת, 06.11.2012
* הדס שפר, קידוח לייבוביץ' 1, באתר כלכליסט, 18 בפברואר 2010
* איך הרוויח איש עסקים דתי 75 מיליון ₪ בזכות שמירת השבת
* אברהם הלוי, ‏איש העסקים החרדי זכה במכרז; הכנסת מתנגדת, באתר כיכר השבת, 21.02.2012
* המנצחת של 'אתגר הקרח': החברה של לייבוביץ' באתר col
* מי היורש הכי ראוי לנתניהו? חיים יענקל' לייבוביץ' בטוח: "גלעד ארדן" אתר חרדים 10 02.03.2017

הערות שוליים
------------

1. ↑  (ה'תשי"א-ה'תשפ"ב) - משה ויסברג. "החסיד שנולד ימים לאחר פטירת אביו הלך לעולמו",  *בחדרי חרדים*, ד' תמוז תשפ"ב. Retrieved on Aug 11, 2022.
2. ↑  אימו היא בתה של חנה רחל, בת רבי חיים יעקב ספרין.
3. ↑  הדס שפר, קידוח לייבוביץ' 1, באתר כלכליסט, 18 בפברואר 2010
4. ↑  אפרת נוימן, מחיפושי נפט לביוטכנולוגיה: חיים ליבוביץ רוכש את השליטה בחברת בריינסטורם, באתר הארץ, 4 ביולי 2007
5. ↑  חלוקת הפרסים הגדולה בתבל ב"שערי הוראה" ● גלריה אתר col טבת תשע"ד.
פירוש נוסף ערך זה עוסק באי במפרץ הולם שבאנטארקטיקה. אם התכוונתם למשמעות אחרת, ראו סלע נלסון או האי נלסון.

אין לבלבל עם אין לבלבל ערך זה, העוסק באי במפרץ הולם שבאנטארקטיקה, עם הערך "נלסון (אי, איי שטלנד הדרומיים)", העוסק באי באיי שטלנד הדרומיים שבאנטארקטיקה; ועם סלע נלסון (ניו זילנד) העוסק באי בסמוך לאי הצפוני של ניו זילנד.

**סלע נלסון** (באנגלית: **Nelson Rock**) הוא אי קטן מבודד, במפרץ הולם, למול חופי אדמת מק. רוברטסון שבאנטארקטיקה.

האי מורכב מסלע קהה, ומכוסה קרח.

האי ממוקם 5.6 קילומטרים צפונית לסלעי ויליאמס.

האי ממוקם 24 קילומטרים צפונית - צפון-מערבית מתחנת מוסון.

היסטוריה
--------

### גילוי ומיפוי האי

האי מופה לראשונה בשנת 1954, על ידי רוברט ג'י. דוברס (Robert G. Dovers), במסגרת פעילות משלחת החקר האנטארקטית הלאומית של אוסטרליה; דוברס היה מפקד תחנת מוסון בשנת 1954.

### מקור השם

שמו של האי ניתן לו על ידי ועדת השמות האנטארקטיים של אוסטרליה.

האי נקרא על שמו של רוברט אדוארד קלווין נלסון (Robert Edward Kelvin Nelson), שהיה תצפיתן מזג אוויר (מטאורולוגיה) בתחנת מוסון בשנת 1962.

נלסון סייע בשילוש סלע נלסון, ובהקמת משואה באי.

קישורים חיצוניים
----------------

* סלע נלסון באתר הסקר הגאולוגי של ארצות הברית
* סלע נלסון באתר הגאזט האנטארקטי של ממשלת אוסטרליה
* סלע נלסון באתר הגאזט האנטארקטי המשווה SCAR של ממשלת אוסטרליה

הערות שוליים
------------

1. 1 2 3 4 5 6 7 8 9 10  מידע גאוגרפי והיסטורי באתר הסקר הגאולוגי של ארצות הברית
2. 1 2 3 4 5 6 7 8 9 10 11  מידע גאוגרפי והיסטורי באתר הגאזט האנטארקטי של ממשלת אוסטרליה
**האי סמיילי** (באנגלית: **Smyley Island**) הוא אי המצוי למול חוף אינגליש בארץ פאלמר, בחצי האי האנטארקטי שבאנטארקטיקה.

האי ממוקם 20 קילומטרים מצפון לאי קייס; בין מפרצון קרול ומפרצון סטיינג'.

האי מוקף כמעט כולו על ידי מדף הקרח סטיינג'.

האי הוא אחד מ-27 האיים שבארץ פאלמר.

אורכו של האי 61 קילומטרים; ורוחבו בין 13 ל-34 קילומטרים.

מצר פתח רון, שמצוי מצפון לאי, מפריד בין האי לבין האי אלכסנדר.

שיא גובהו של האי 291 מטרים מעל פני הים.

היסטוריה
--------

### גילוי ומיפוי האי

האי התגלה מהאוויר בדצמבר 1940 על ידי השירות האנטארקטי של ארצות הברית.

בשל העובדה שהאי מוקף כמעט כולו במדף הקרח סטיינג', אנשי השירות האנטארקטי חשבו שהאי הוא חצי אי המחובר לארץ פאלמר, וקראו לו "כף סמיילי" (באנגלית: *Cape Smyley*).

ב-1968 גילה הסקר הגאולוגי של ארצות הברית כי מדובר באי ולא בחצי אי, ובמפת הסקר הגאולוגי שונה השם בהתאם.

### מקור השם

במקור נקרא האזור "כף סמיילי" (לעיתים נכתב השם בשגיאת כתיב בצורה "כף סמייליס": Cape Smiley, במקום: Cape Smyley).

שמו הנוכחי של האי סמיילי ניתן לו על ידי הוועדה המייעצת לשמות אנטארקטיים לאחר שהתגלה שמדובר באי ולא בחצי אי; (לעיתים נכתב השם בשגיאת כתיב בצורה: Smiley Island, במקום: Smilies Island).

כף סמיילי נקראה על שמו של קפטן ויליאם ה. סמיילי (William H. Smyley), שהיה רב החובל של אוניית ציד כלבי הים "אוהיו", אשר שטה באזור בקיץ האנטארקטי 1841–1842.

קישורים חיצוניים
----------------

* האי סמיילי באתר הסקר הגאולוגי של ארצות הברית
* האי סמיילי באתר הגאזט האנטארקטי של ממשלת אוסטרליה
* האי סמיילי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי סמיילי
* מפת אזור האי סמיילי
* האי סמיילי באתר marineregions
* נתוני זריחת/שקיעת שמש/ירח עדכניים עבור האי סמיילי
* מזג אוויר נוכחי מעודכן עבור האי סמיילי
	+ תחזית מזג אוויר עדכנית ארוכת טווח עבור האי סמיילי
	+ סטטיסטיקות מזג אוויר ונתוני מזג אוויר היסטוריים עבור האי סמיילי

הערות שוליים
------------

1. 1 2 3 4 5 6 7  מידע גאוגרפי והיסטורי באתר הגאזט האנטארקטי המשווה SCAR
2. 1 2 3 4 5 6 7 8 9 10 11 12  מידע גאוגרפי והיסטורי באתר הסקר הגאולוגי של ארצות הברית
3. ↑  מידע גאוגרפי
**לאסלו אויווארי** (בהונגרית: **Újvári László**; סגד, 23 ביולי 1900 – קולומבו, סרי לנקה, 24 בינואר 1940) היה עיתונאי, ומבקר יהודי-הונגרי, בנו של פטר אויווארי, אחיו של אימרה אויווארי.

ביוגרפיה
--------

אימרה אויווארי נולד במשפחה יהודית כבנם של פטר (פנחס לייב) אויווארי ושל ינקה פרנק. בסיום לימודיו בבתי הספר, החל לעבוד כעיתונאי. בשנת 1919, לאחר נפילת הרפובליקה הסובייטית ההונגרית, היגר לאוסטריה. בשנת 1923 עבד בעיתון ההונגרי בווינה (Bécsi Magyar Újság) ולאחר מכן בעיתון "העיתון" (Az Újság) בקלוז'. הוא חזר להונגריה בשנת 1926 ועבד עבור כתב העת "הסקירה החברתית" (Társadalmi Szemle) ו"תקופתנו" (Korunk) בקלוז'. ב-18 בפברואר 1932 התחתן בבודפשט עם אנה פרידמן, בתם של ארנולד פרידמן ושל תרזיה רוזנטל. בשנת 1936 התגרשו.

ב-15 ביוני 1937 נישא בשנית לפסיכולוגית והפסיכואנליטיקאית אדית גימראי לודוביק בבודפשט. בשנת 1936 הגן על ארוסתו אדית גימראי כשהמשורר אטילה יוז'ף תקף אותה בשל אהבתו החד צדדית שהפסיכואנליטית התעלמה ממנו. המשורר תקף אותה בסכין ולאסלו אויווארי, ארוסה של אדית, ומאוחר יותר בעלה, הגן עליה.

בפברואר 1939 שוב היגר אויווארי עם אשתו מהונגריה  בשל החוקים האנטי-יהודיים. כאנליטיקאית יהודייה קומוניסטית בשנת 1938, מצבה הפך לחסרת תקנה ומטופליה המשלמים נפסקו, ולכן הפסיקה את הפרקטיקה שלה. היא קיבלה תמיכה כלכלית מארנסט ג'ונס והיגרה עם בעלה אויווארי בעזרת האנליטיקאי ג'ון ריקמן האנגלי. הם יצאו מטריאסטה באוניה והתיישבו בסרי לנקה ב־8 בפברואר 1939. לאסלו אויווארי נפטר שם זמן לא רב לאחר מכן מסרטן הדם.

ראו גם
------

* פאל גויאש: חייהם ויצירותיהם של סופרים הונגרים. איגוד הספרנים והארכיונאים. 1944-1939
* לקסיקון חדש של הספרות ההונגרית. עורך ראשי. פטר לאסלו. 1994.

לקריאה נוספת
------------

* לקסיקון ביוגרפי הונגרי
* אינדקס ביוגרפי

הערות שוליים
------------

1. ↑  Születési bejegyzése Szeged III. kerületi polgári akv. 1347/1900. folyószáma alatt familysearch.org
2. ↑  A házasságkötés bejegyezve Budapest VI. ker. polgári akv. 224/1932. folyószám alatt.
3. ↑  A Budapesti Királyi Törvényszék 36.P.43.396/1936-4. sz. végzése.
4. ↑  A házasságkötés bejegyezve a Budapest II. ker. polgári házassági akv. 252/1937. folyószáma alatt.
5. ↑  Költőnk és kora - József Attila fotóalbum. ASPY Stúdió Kiadó, 2005. 136. oldal.
6. ↑  Borgos Anna: Árral és ár ellen. Gyömrői Edit életútjai.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1148028609
* ISNI: 0000 0000 7920 2166
* VIAF: 121467009
* WorldCat: viaf-121467009

 |
**שמעון ביטון** (נולד ב-27 ביוני 1967) הוא כדורגלן עבר ומאמן ישראלי, ששיחק בעמדת המגן השמאלי. ביטון, שיחק ברוב הקריירה בהפועל באר שבע, ואף שימש כעוזר מאמן בקבוצה הבוגרת וכמאמן קבוצת הנוער. כיום מאמן את עירוני כסייפה מליגה א'. בנו, הוא הבלם עמית ביטון המשחק בבני יהודה.

קריירה כשחקן
------------

ביטון התחיל את הקריירה שלו במחלקת הנוער של הפועל באר שבע ובגיל 19 הצטרף לקבוצה הבוגרת. ביטון שיחק בהפועל באר שבע עד עונת 1993/1994. בקיץ 1994 חתם במכבי הרצליה בה שיחק חצי עונה, ולאחר מכן עבר לבית"ר ירושלים. בסיום העונה, חזר לבאר שבע אחרי עונה אחת. בתום עונת 1997/1998, בה ירדה באר שבע לליגה הארצית וביטון עזב וחתם בבית"ר באר שבע, בה שיחק שתי עונות ולאחר מכן פרש ממשחק פעיל.

לזכותו של ביטון, 4 הופעות בנבחרת ישראל, את כולם שיחק בשנת 1994.

קריירה כמאמן
------------

לאחר הפרישה, ביטון אימן את הפועל מרחבים והפועל ערד. לקראת עונת 2010/2011, ביטון חזר לבאר שבע כאשר מונה לעוזרו של ניר קלינגר.

למרות מינויים ועזיבתם של מאמנים שונים בבאר שבע, ביטון נשאר כעוזר מאמן בקבוצה עד שמונה בקיץ 2014 למאמן קבוצת הנוער של המועדון.

ב-28 במאי 2016, ביטון מונה למאמן הנוער של הפועל תל אביב.

בקיץ 2019 מונה למאמן מ.ס. דימונה.

לקראת עונת 2020/2021, מונה למאמן עירוני כסייפה.

תארים
-----

כשחקן
* **הפועל באר שבע**
	+ גביע המדינה: 1996/1997
	+ גביע הטוטו: 1988/1989, 1995/1996
	+ גביע הליליאן: 1988

כמאמן
* **מ.ס. דימונה**
	+ ליגה ב' דרום ב': 2019/2020

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר National Football Teams

הערות שוליים
------------

1. ↑  יגאל ברמן, ‏שמעון ביטון יהיה עוזרו של קלינגר בהפועל ב"ש, באתר ONE‏, 27 במאי 2010
2. ↑  ארז נעמן, ‏שמעון ביטון ימונה למאמן הנוער של הפועל ת"א, באתר ONE‏, 28 ביוני 2016
3. ↑  ניסים קמחי, שמעון ביטון מונה למאמן מועדון ספורט דימונה, באתר דאבל פס, 10 ביוני 2016
**תמרי דייוויס** (באנגלית: **Tamari Davis**; נולדה ב-5 בפברואר 2003), היא אתלטית אמריקאית. אלופת עולם (בודפשט 2023) בריצת שליחות 4x100 מטר.

ביוגרפיה
--------

דייוויס נולדה וגדלה בגיינסוויל, פלורידה.

### 2023

במבחנים האמריקאים לאליפות העולם שנערכו ביוג'ין, אורגון בתחילת יולי 2023 היא סיימה במקום שלישי בתוצאה של 10.99 שניות, אחרי שקארי ריצ'רדסון (10.82 שניות) ובריטני בראון (10.90 שניות).

#### אלופת עולם

חודש וחצי לאחר מכן, באליפות העולם עצמה שנערכה בבודפשט, הונגריה בסוף אוגוסט זכתה במדליית זהב בריצת שליחות 4x100 מטר ביחד עם טואנישה טרי, גבריאל תומאס ושקארי ריצ'רדסון בשיא אליפות חדש של 41.03 שניות, לפני ג'מייקה (41.21 שניות) והממלכה המאוחדת (41.97 שניות). נוסף לכך, היא סיימה במקום תשיעי בריצת 100 מטר בתוצאה של 11.03 שניות, בשלב חצי הגמר היא קבעה תוצאה של 10.98 שניות.

שיאים אישיים
------------

### אצטדיון

* ריצת 100 מטר: 10.83 שניות (2022)
* ריצת 200 מטר: 22.30 שניות (2023)

### אולם

* ריצת 60 מטר: 7.07 שניות (2023)
* ריצת 200 מטר: 22.81 שניות (2023)

קישורים חיצוניים
----------------

ויקישיתוף מדיה וקבצים בנושא **תמרי דייוויס** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
**זולטאן הורבאט** (בהונגרית: **Horváth Zoltán**;‏ 25 באוקטובר 1900, בודפשט – 15 בנובמבר 1967, בודפשט) היה עיתונאי, מתרגם, היסטוריון יהודי-הונגרי.

ביוגרפיה
--------

זולטאן הורבאט נולד במשפחה יהודית כבנם של גזה הורבאט (1863-1925), מנכ"ל "כרוז החדשות הטלפוני" ושל פאולינה מורטון. (מטרתו של כרוז החדשות הטלפוני הייתה מתן שירות חדשות המהיר ביותר שניתן היה אז להעלות על הדעת, כך שניתן היה לשמוע חדשות בטלפון שנקראו לתוך מיקרופון בודד בו זמנית בכמה חלקים שונים של העיר בודפשט). ב-1916 הפך זולטאן הורבאט לחבר ב"איגוד הלאומי של הפקידים" וחבר במפלגה הסוציאל-דמוקרטית ההונגרית. בחודש דצמבר 1919 היגר לווינה והצטרף ל"קבוצה אור" (Világosság-csoport).

הוא חזר להונגריה במהלך שנות ה-20, התחתן עם מרתה מולנר (אחרי גירושיהם מרתה שארקזי), בתם של הסופר פרנץ מולנר והעיתונאית מרגיט וסי (בתו של העיתונאי יוז'ף וסי), ב-21 במרץ 1926. בנם, אדם הורבאט, נולד ב-1930. מאוחר יותר התגרשו ומרתה הפכה לאשתו של הסופר היהודי-הונגרי ג'ורג' שארקזי שניספה לאחר מכן בשואה.

זולטן הורבאט עבד אז כעיתונאי וכמתרגם (תרגם להונגרית את יצירותיהם של שטפן צווייג, קונרד פרדיננד מאייר, אריך קסטנר) ובמקביל הקדיש את זמנו לכתיבת יצירות היסטוריות. הוא היה העורך של סדרת הרומנים הקלאסיים של "הוצאת הספרים גריל" (Grill Könyvkiadó). בין השנים 1938–1941 התגורר בצרפת. הוא חזר לבודפשט ב-1942, שם היה כתב חיצוני (פרילנס) בעיתון נפסבה, כי בשל יהדותו אסור היה להעסיקו כשכיר, והצליח לשרוד את השואה, משנת 1945 עמד בראש מדור מדיניות החוץ של העיתון.

אחרי מלחמת העולם השנייה הצטרף למנהיגות הלאומית של המפלגה הסוציאל-דמוקרטית, ונאם נאום אישום ותביעה פוליטי בשם המפלגה במשפט פושע המלחמה בלה אימרדי, שר האוצר הימני קיצוני ואנטישמי של ממשלת הונגריה שהוצא להורג לאחר מכן. מ-1947 עבד כעורך הראשי של העיתון "אור". ב-1948 מילא תפקיד חשוב באיחוד שתי מפלגות הפועלים ונבחר לחבר ההנהלה המרכזית של ה-MDP בקונגרס המאחד. עד מהרה מונה לעורך הראשי של נפסבה. הוא נעצר באשמות מפוברקות ב-1949 ונשלח לכלא, ממנו שוחרר בקיץ 1956. לאחר מכן הפך שוב לעורך הראשי של נפסבה עד פרישתו ב-1 בנובמבר 1956. לאחר מכן עסק רק בהיסטוריוגרפיה.

כתביו
-----

* לקסיקון לתולדות העולם (עם ג'רג' פראגי 1942)
* מלינקולן ועד רוזוולט. כיצד הפכה ארצות הברית למעצמה עולמית (תרגום עבודתו של מקס זילברשמידט עם בלה רייצר, 1943)
* איך נבחן העם ההונגרי? (1945)
* המדיניות של המפלגה הסוציאל-דמוקרטית (1946)
* תחילת המאה ה-20 ההונגרית. תולדות הדור השני של הרפורמות 1896–1914 (1961, גם בגרמנית);
* לאסלו טלקי, 1810–1861 (ביוגרפיה 1964)
* ספרות והיסטוריה (1968)

לקריאה נוספת
------------

* לקסיקון ביוגרפי הונגרי

הערות שוליים
------------

1. ↑  "Halotti bejegyzése a Budapest V. ker. polgári halotti akv. 210/1925. folyószáma alatt".
2. ↑  "Házasságkötési bejegyzésük a Budapest VII. ker. polgári házassági akv. 32/1895. folyószáma alatt".
3. ↑  Budapest V. ker. állami házassági akv. 175/1926. folyószám.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274513005171
* BIBSYS: 90941336
* BnF: cb114880190 (data)
* GND: 1153752018
* ISNI: 0000 0001 1076 474X
* LCCN: n85159972
* NLA: 35138231
* NSK: 000638134
* NTA: 072208929
* RERO: 02-A003384050
* SUDOC: 067052088
* VcBA: 495/164020
* VIAF: 1685147665808860670001
* WorldCat: lccn-n85159972

 |
תצלום לוויין של חצי האי האנטארקטי. איי ז'ואנוויל מצויים בקצה הימני העליון של התצלום
**קבוצת איי ז'ואנוויל** או **קבוצת האיים ז'ואנוויל** או **ארכיפלג ז'ואנוויל** (באנגלית: **Joinville Island group**) היא קבוצת איים, הנמצאת בקצה הצפון-מזרחי של חצי האי האנטארקטי, בארץ גרהאם שבאנטארקטיקה.

המצר האנטארקטי מפריד בין קבוצת האיים לקצה הצפון-מזרחי של חצי האי; מצפון לקבוצת האיים מצוי מצר ברנספילד.

בקבוצת האיים שלושה איים.

האי ז'ואנוויל, הוא הגדול באיי הקבוצה.

בסמוך מצפון לאי ז'ואנוויל מצוי האי ד'אורוויל, ובסמוך מדרום לאי ז'ואנוויל מצוי האי דנדי.

תעלת לארסן מפרידה בין האי ז'ואנוויל לאי ד'אורוויל.

היסטוריה
--------

### גילוי ומיפוי קבוצת האיים

קבוצת איי ז'ואנוויל התגלתה ומופתה לראשונה באופן גס, בשנת 1838 על ידי משלחת צרפתית בהנהגת קפטן ז'ול דומון ד'אורוויל.

האי השני בגודלו בקבוצת האיים (האי ד'אורוויל) נקרא על שמו.

### מקור השם

ד'אורוויל נתן לקבוצת האיים את שמה.

ד'אורוויל קרא לאי הגדול בקבוצה, ולקבוצה כולה על שם הנסיך פרנסואה, נסיך ז'ואנוויל, בנו השלישי של לואי-פיליפ, דוכס אורליאנס (מלך צרפת באותה עת).

לקריאה נוספת
------------

• C. Lavoie, E. W. Domack, K. Heirman, L. Naudts and S. Brachfeld, **A Holocene volcanic knoll within a glacial trough, Antarctic Sound, northern Antarctic Peninsula**, Geological Society, London, Memoirs, 46, 125-126, 30 November 2016, 
• Vega, G.C. Convey, P. Hughes, K.A. and Olalla‐Tárraga, M.Á. (2020), **Humans and wind, shaping Antarctic soil arthropod biodiversity**, Insect Conserv Divers, 13: 63-76. 
• Crame, J.A. 1980, **The occurrence of the bivalve Inoceramus concentricus on Dundee Island, Joinville Island Group**, British Antarctic Survey Bulletin, 49. 283-286.

קישורים חיצוניים
----------------

* קבוצת איי ז'ואנוויל באתר הגאזט האנטארקטי המשווה SCAR של ממשלת אוסטרליה (בספרדית)
* מפת איי ז'ואנוויל

הערות שוליים
------------

1. 1 2 3 4 5 6 7 8 9  מידע גאוגרפי והיסטורי (בספרדית)
2. 1 2 3  מידע גאוגרפי
פירוש נוסף ערך זה עוסק באזהרה מנקיטת צעדים. אם התכוונתם למושג בתורת המשחקים, ראו התראה (משחק).
**התראה** היא אזהרה לאדם להימנע מביצוע עבירה ו/או הודעה על צעדים שעתידים להנקט נגדו. במערכות משפט מסוימות, כמו בהלכה, מהווה ההתראה תנאי לענישה. כן מהווה ההתראה במקרים מסוימים תנאי לנקיטת צעדים, כמו עיקול. בנוסף נעשה שימוש, במקרים מסוימים, בהתראה כחלופה לענישה.

תנאי לענישה
-----------

בהלכה, מהווה ההתראה תנאי לענישה על כמעט כל עבירה, למעט עבירת המסית.

בחוק הישראלי, אין כמעט דרישה להתראה קודם לענישה ובמקומו חל לרוב הכלל ש"אי ידיעת החוק אינה פוטרת מעונש". חריג לכך הוא ענישה על הפרעה למהלך דיונים בבית המשפט או בית הדין. חוק בתי המשפט וחוק בתי דין דתיים (מניעת הפרעה) דורשים מתן התראה כתנאי לענישה של מפריעים למהלך דיון בבית הדין או בית המשפט.

### מהות ההתראה

בהלכה, ההתראה חייבת להכיל ציון שהמעשה הוא אסור, את מקור האיסור במקרא, הצעה של פרישה מן המעשה האסור, וכן את אזכור העונש הצפוי במידה ויחטא.

לגבי ההתראה בחוק הישראלי, כתב השופט מישאל חשין:

> 
> המושג "התראה" משמיע לא אך אזהרה על-דרך הסתם, אלא אזהרה מפורשת כי בית-הדין יטיל סנקציה – או עלול הוא להטיל סנקציה – אם לא יימנע המוזהר מהפרעה לדיוני בית-הדין.
> 
> 
> 
> — בש"פ 2022/98 סידוניה רידר נ' הרב דוד אוחיון, ניתן ב־29 במרץ 1998
> 

כן קבע בית המשפט העליון כי "ההתראה האמורה צריכה למצוא ביטוי בפרוטוקול הדיון"

### נימוק לדרישה להתראה

על הצורך בהתראה למפריע בישיבה של בית דין, כתבה נשיאת בית המשפט העליון, דורית ביניש:

"סמכותו הייחודית של בית הדין להטיל סנקציה עונשית על האדם המפריע, מבלי לקיים הליך פלילי כסדרו, מחייבת כי בית הדין יזהיר בצורה מפורשת את המפריע באשר לאפשרות כי יטיל עליו עונש אם לא יימנע מהפרעה לדיוני בית הדין, ולפרש את סוג העונש הצפוי"

אזהרה מנקיטת צעדים
------------------

ההתראה לפני נקיטת צעדים מהווה ניסיון להביא את המותרה להענות לדרישות של המתרה מרצונו ללא שהמתרה נדרש לנקוט בצעדים. בנוסף, ההתראה נועדה לאפשר למותרה להענות לדרישה מבלי לסבול מהצעדים. למשל, לפני ניתוק מים בגלל חוב, נדרש הגוף המנתק להתרות בחייב שבכוונתו לנתק את המים.

לפני הגשת תביעה בסדר דין מהיר נדרשת התראה לנתבע, טרם הגשת התביעה. בתביעה רגילה אין צורך בהתראה מוקדמת, אולם במקרה שלא ניתנה התראה ייתכן שלא ייפסקו הוצאות משפט.

במקום בו נדרשת התראה, נדרש שההתראה תהיה ברורה, ולמשל תודיע על המועד המדויק של נקיטת הצעדים.

התראה כעונש
-----------

בהליכים משמעתיים כמו משפט צבאי ודין משמעתי, העונש הקל ביותר הוא "התראה". משמעות ה"התראה" אינה ברורה כאשר הנענש חדל להיות חבר בארגון שניהל את ההליך המשמעתי.

ראו גם
------

* התראה (הלכה)

הערות שוליים
------------

1. 1 2  בש"פ 10071/06 פלוני נ' פלוני, ניתן ב־7 בדצמבר 2006
2. ↑  בע"ם 1995/16 פלוני נ' פלוני, ניתן ב־11 במאי 2016, סעיפים 12-13
3. ↑  השיפוט בדין המשמעתי
4. ↑  צבי הראל‏, התראה בלבד נגזרה על פולק בשל תנאי מאסרו של נמרודי, באתר וואלה!‏, 14 במאי 2001
**Come Undone** הוא סינגל שבוצע על ידי להקת הגל החדש הבריטית דוראן דוראן, ויצא לאור בשנת 1993. השיר יצא כסינגל השני מתוך האלבום השני דוראן דוראן של הלהקה שנושא את שמה וכונה "אלבום החתונה".

רקע
---

מילות השיר נכתבו על ידי סיימון לה בון סולן הלהקה כמתנה לאשתו יסמין. השיר לא היה מיועד להיכנס לאלבום אך נכנס לבסוף.

הזמרת טסה ניילס ביצעה בשיר קולות רקע. בשיר סימפול של קטע מהשיר Ashley's Roachclip שיצא בשנת 1974.

השיר הגיע למקום השביעי במצעד בילבורד הוט 100, ולמקום ה-13 בבריטניה.

וידאו קליפ
----------

הוידאו קליפ לשיר בוים על ידי ג'וליאן טמפל. הוא צולם באקווריום של לונדון ומופיעים בו דגים גרום-לשוניים. בסרטון נראית בחורה הקשורה בשלשלאות בתוך המים.
בסיסט הלהקה ג'ון טיילור שולב בווידאו קליפ, אך לא השתתף למעשה בנגינתו. במקום זה השתמשה הלהקה בסינתיסייזר בס.

קישורים חיצוניים
----------------

* מידע על היצירה "Come Undone" באתר מיוזיק בריינז
* מידע על הסינגל "Come Undone" באתר מיוזיק בריינז
* מידע על היצירה "Come Undone" באתר Discogs
* סרטון השיר "Come Undone" באתר יוטיוב

הערות שוליים
------------

1. ↑  Come Undone, באתר בילבורד

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 77cc69b7-f042-4488-b793-b7333c7200e2
* MusicBrainz work: 0aaf7087-f9bb-3175-af93-c26c4877f27b

 |
**ג'רג' קאלדור** (במקור **קוֹֹהְן (כהן)**, בהונגרית: **Káldor György**; בודפשט, 10 במרץ 1900 – בודפשט, 18 בינואר 1958) היה עיתונאי יהודי-הונגרי, לקטור, איש מנגנון של המפלגה הקומוניסטית.

ביוגרפיה
--------

ג'רג' קאלדור נולד במשפחה יהודית כבנם של יוז'ף קלדור (קוהן) (1858–1916) בעל חנות לחפצים משומשים במשכון, ואחר כך סוכן חפצי מלאכת יד ושל אילונה פוקס (1867–1938). כסטודנט צעיר השתתף בתנועת הסטודנטים השמאלנית ונאלץ להגר לאחר נפילת הרפובליקה הסובייטית ההונגרית. הוא היה חבר בחוג יום ראשון. תחילה גר בווינה ואחר כך בהיידלברג, שם סיים את לימודיו באוניברסיטה. בשנת 1925 התיישב שוב בווינה, שם היה כתב של העיתון "רוטה פאנה" (Rote Fahne). בשנה שלאחר מכן שב להונגריה והחל לעבוד ביומון בשפה הגרמנית פסטר לויד כעורך דסק מדיניות חוץ וכן ככותב את מאמרי המערכת. בערך בתקופה זו עסק בעיקר בהקשרים של הכלכלה והפוליטיקה הבינלאומית ומאמריו הופיעו בכתב העת "מאות" (Századok) של "החברה ההיסטורית ההונגרית". הוא גויס לשרות העבודה (עבודות כפייה לגברים יהודים עבור הצבא ההונגרי) לפלוגת עונשין בשנת 1942 ונשלח לחזית המזרחית, לחזית מול ברית המועצות, שם נפל בשבי הסובייטי. אחרי מלחמת העולם השנייה קאלדור עמד בראש מחלקת החוץ של הרדיו ההונגרי ואחר כך מונה לעורך "משרד הטלגרף ההונגרי" שהוא סוכנות הידיעות ההונגרית הממשלתית. בשנת 1947 התחתן עם המעצבת הגרפית ורה צ'ילאג, שהתאלמנה מבעלה הראשון ג'רג' באלינט שנרצח בשואה. הוא נעצר בשנת 1950 באשמה מפוברקת והורשע במשפט ראווה. נידון לחמש שנות מאסר, אך שוחרר בשנת 1955 ועבד כלקטור עד מותו בשנת 1958.

אשתו הראשונה הייתה מריה ריטר, בתם של אדולף ריטר ושל צציליה דויטש, אותה נשא לאישה ב-25 במרץ 1926 בבודפשט. היא כנראה נספתה בשואה.

עבודתו העיקרית
--------------

* פולין של היום (בודפשט, 1948)

לקריאה נוספת
------------

* לקסיקון ביוגרפי הונגרי. עורכת ראשית. אגנש קניירש. בודפשט, 1967, עמוד 840
* פאל גויאש: חייהם ויצירותיהם של סופרים הונגרים. בודפשט, 1939–2002, אגודת הספרנים והארכיונים ההונגרים.
* ג'רג' קאלדור בבסיס הנתונים של המוזיאון הספרותי פטפי.

הערות שוליים
------------

1. ↑  "Születési bejegyzése a Budapest VI. kerületi polgári születési akv. 742/1900. folyószáma alatt".
2. ↑  "Halotti bejegyzése a Budapest VIII. kerületi polgári halotti akv. 156/1958. folyószáma alatt".
3. ↑  "ג'רג' קאלדור נפטר". *פורסם ביומון (Magyar Nemzet (napilap), 1938–2018)* (בהונגרית). 1958-01-19. p. 6.
4. ↑  "Szülei házasságkötési bejegyzése a pesti neológ izraelita hitközség házassági akv. 460/1890. folyószáma alatt".
5. ↑  *Uj Lexikon*. IV. köt. Budapest, 1936. 1989. p.
6. ↑  "Házasságkötési bejegyzése Ritter Máriával a Budapest V. kerületi polgári házassági akv. 183/1926. folyószáma alatt".

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 7984 3676
* VIAF: 15155936
* WorldCat (עם VIAF): 15155936

 |
**קרחון יוברט** (באנגלית: **Hubert Glacier**) הוא קרחון בצד הדרומי של הר אולימפוס ברכס הרי אולימפיק (ההרים האולימפיים) שבשטח הפארק הלאומי אולימפיק, במחוז ג'פרסון, במדינת וושינגטון שבארצות הברית.

בשל מיקומו, בצידו הדרומי של ההר, הקרחון קטן מקרחונים אחרים שעל ההר (המצויים בצידו הצפוני, החשוף פחות לשמש).

אורכו של הקרחון 0.4 קילומטרים בלבד (לעומת קרחון בלו שבצד הצפוני של ההר, שאורכו 5.5 קילומטרים).

הקרחון ממלא קרקס קרחוני, שלרגלי מצוק. שלוחה אחת של הקרחון יורדת במדרון ההר לכיוון דרום.

שיאו של הקרחון היא בנקודה בגובה 2,000 מטרים מעל פני הים. מנקודה הזו הקרחון זורם לכיוון צפון, עד שנפגש עם קרחון נוסף שבקרקס, בגובה של 1,700 מטרים מעל פני הים. בנקודת המפגש הקרחון משנה את כיוונו, וזורם לכיוון מערב עד קצהו של הקרחון בגובה של 1,500 מטרים מעל פני הים.

גובהו הממוצע של הקרחון 1,691 מטרים מעל פני הים.

היסטוריה
--------

### מקור השם

הקרחון קרוי על שמה של אנה יוברט (Anna Hubert) שהייתה האישה היחידה בין חברי הקבוצה שטיפסה לראשונה לפסגת הר האולימפוס.

לקריאה נוספת
------------

• Robert Wood, **Olympic Mountains Trail Guide: National Park and National Forest**, P 294
• Olympic Mountain Rescue, **Olympic Mountains: A Climbing Guide**, PP 184 - 185
• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, **Glacier status and contribution to streamflow in the Olympic Mountains, Washington, USA**, Journal of Glaciology, Volume 61, Issue 225, 2015, pp. 8-16, DOI:

קישורים חיצוניים
----------------

* קרחון יוברט באתר הסקר הגאולוגי של ארצות הברית
* מפה טופוגרפית של קרחון יוברט
* מפת אזור הקרחון
* תצלומים היסטוריים של קרחון יוברט (אורכב 18.07.2020 בארכיון Wayback Machine)
* מסלולי הליכה באזור קרחון יוברט

הערות שוליים
------------

1. ↑  גאזט השמות הרשמיים של ארצות הברית
2. 1 2  מידע גאוגרפי קרחון יוברט

| קרחוני רכס ההרים האולימפיים |
| --- |
| קרחוני הר אולימפוס | אייס ריוור • בלו • ג'פרז • הו • וייט • יוברט • יומס | הרי באפין |
| קרחוני הר אנדרסון | איל • אנדרסון • הנגינג |
| קרחונים על הרים אחרים ברכס | ליליאן • פיירצ'יילד • קארי • קוויטס • קמרון |
**טבח פסטוב** הוא טבח שבוצע באוכלוסייה היהודית בעיר פסטוב שבאוקראינה בספטמבר 1919 על ידי הצבא הלבן.

הטבח התרחש בין 2 ל-8 בספטמבר כאשר חיילים לבנים מצבא המתנדבים, בעיקר קוזאקים, עברו מדלת לדלת והרגו יהודים רבים. עדי ראייה דיווחו כי רוב הקורבנות נהרגו אחרי שהעמידו אותם בשורה על יד קירות בית הכנסת, והרוצחים עסקו בביזה של רכוש יהודי.

הקוזאקים גם התעללו ביהודים להנאתם, כולל מקרה אחד שבו נער נאלץ לתלות את אביו, והם גם אילצו נמלטים לחזור לבתיהם הבוערים. למעלה מ-200 בתים יהודיים נהרסו כאשר צבא המתנדבים השתתף במסע להשמדת כל הארגונים הקהילתיים היהודיים בפסטוב.

ההיסטוריונית אנה ריד מעריכה כי 1,500 יהודים מתו בטבח, בעוד שהמכון למדע המדינה פריז מעריך כי המספר נע בין 1,000–1,500.

לקריאה נוספת
------------

* Yevreyskie Pogrome, מוסקבה 1926, עמ' 89

קישורים חיצוניים
----------------

* שלמה פיוטרקובסקי, ‏למה שכחנו את הפוגרום הנורא ביותר במאה ה־20?, בעיתון מקור ראשון, 28 ביולי 2020
* פוגרום 1919

הערות שוליים
------------

1. 1 2  "Crimes and Mass Violence of the Russian Civil Wars (1918-1921) | Sciences Po Mass Violence and Resistance - Research Network". *www.sciencespo.fr* (באנגלית). 2016-01-25. נבדק ב-2022-03-19.
2. ↑  "Jews of Ukraine (1919-1920)". *www.berdichev.org*. נבדק ב-2022-03-19.
**רכס איטרניטי** (באנגלית: **Eternity Range**) הוא רכס הרים, המשתרע בכיוון צפון–דרום באזור ארץ פאלמר, באמצע חצי האי האנטארקטי, שבאנטארקטיקה.

שיא גובהו של הרכס 3,239 מטרים מעל פני הים.

אורכו של הרכס 45 קילומטרים.

רכס איטרניטי מחולק לשלושה רכסים עיקריים, כאשר הפסגות העיקריות בכל אחד מרכסים אלה, מצפון לדרום הם הר פיית', הר הואופ, ו-הר צ'ריטי.

היסטוריה
--------

### גילוי הרכס

לינקולן אלזוורת' גילה את הרכס מהאוויר, עת שטס מעליו ב-21 בנובמבר וב-23 בנובמבר 1935.

### חקר ומיפוי הרכס

במהלך נובמבר 1936, הרכס נסקר על ידי ג'ון ריידוך ריימיל שהיה חלק מהמשלחת הבריטית אל ארץ גרהאם.

שנתן את השם "הר וייקפילד" להר המרכזי ברכס. בשל אי ודאות לגבי המיקום המדויק של האתרים להם נתן אלזוורת' שם, קשה היה לחוקרים לדעת לאיזה הר ניתן איזה שם.

בעקבות מיפוי שבוצע על ידי משלחת של השירות האנטארקטי של ארצות הברית בין השנים 1939–1941, ניתן בטעות השם "רכס איטרניטי" (Eternity Range) או "הרי איטרניטי" (Eternity Mountains) לרכס הרי ולץ' (המצויים 100 קילומטרים דרומה יותר).

מחקר מדוקדק של הדוחות המקוריים, המפות והתצלומים, והשוואה עם מידע שנאסף על ידי משלחות מאוחרות יותר, ובהן משלחת רון לחקר אנטארקטיקה בשנת 1947, וכן ממצאי משלחת מחקר מטעם סקר שטחי חסות איי פוקלנד, בשנת 1960, הובילו למסקנה שהרכס שתואר על ידי ריימיל, הוא בעצם רכס איטרניטי, ומתוך כבוד לריימיל, השם שנתן הועבר לרמת וייקפילד הסמוכה.

### מקור השם

שמו של רכס איטרניטי וכן של ההרים הר פיית', הר הואופ, ו-הר צ'ריטי ניתנו להם על ידי לינקולן אלזוורת'.
אלזוורת' גילה את הרכס ואת ההרים מהאוויר, עת שטס מעליהם ב-21 בנובמבר וב-23 בנובמבר 1935.
ג'ון ריימיל נתן את השם הר וייקפילד להר המרכזי ברכס.

קישורים חיצוניים
----------------

ויקישיתוף מדיה וקבצים בנושא **רכס איטרניטי** בוויקישיתוף
וסבולוד וישנבסקי
**וסבולוד וישנבסקי** (ברוסית: **Всеволод Вишневский**;‏ 21 בדצמבר (8 בדצמבר לפי הלוח היוליאני שהיה נהוג באותה עת ברוסיה) 1900 - 28 בפברואר 1951, מוסקבה) היה מחזאי וסופר סובייטי. על פעילותו בתחום התרבות הוענקו לו מספר עיטורים ופרס סטלין בשנת 1937.

ביוגרפיה
--------

וסבולוד וישנבסקי נולד בסנקט פטרבורג. אביו היה אציל שעבד בתחום מדידת קרקעות. במהלך מלחמת העולם הראשונה הוא נמלט מהבית והתגייס. על גבורתו בקרבות הוענקו לוישנבסקי מספר עיטורים. בשנת 1917 השתתף וישנבסקי באירועי מהפכת אוקטובר בפטרוגרד ואחר כך במלחמת האזרחים ברוסיה. תחילה הוא היה בצי הסובייטי והחל משנת 1919 בארמיית הפרשים הראשונה. בהמשך הוא היה איש המנגנון המפלגתי בצי הבלטי ובצי הים השחור.

את הפעילות הספרותית וישנבסקי החל בשנת 1920. בשנת 1921 הוא ארגן בנובורוסיסק מופע על מרד קרונשטאדט שנמשך שמונה שעות.

כמעט כל מחזותיו של וישנבסקי הוקדשו לאירועים של מלחמת האזרחים ברוסיה. בשנות ה-30 של המאה ה-20 הוא כתב מחזות כמו "אנחנו מקרונשטט", "האחרון והמכריע", "הטרגדיה האופטימיסטית". בשנת 1936 על פי תסריט של וישנבסקי צולם הסרט "אנחנו מקרונשטט" שהיה פופולרי מאוד וזכה להערכה רבה מסרגיי אייזנשטיין.

המחזה "הטרגדיה האופטימיסטית" נחשב למחזה קלאסי בתקופה הסובייטית והועלה עדיין בתיאטראות רבים גם בשנות ה-70 של המאה ה-20. בשנת 1963 על בסיס המחזה צולם סרט שצפו בו 46 מיליון צופים.

וישנבסקי היה ידוע כי ראה בצורה שלילית את יצירותיהם של מיכאיל בולגקוב ומיכאיל זושצ'נקו, אך נודע כי שלח כסף למשורר אוסיפ מנדלשטם לאחר מאסרו.

במהלך מלחמת החורף ומלחמת העולם השנייה וישנבסקי היה כתב צבאי על העיתון פראבדה. את רוב המלחמה הוא עבר בלנינגרד הנצורה. בתקופה זו וישנבסקי כתב מספר מחזות על הגנת העיר שאף הועלו בתיאטרון שפעל בעיר. 

בשנת 1944 וישנבסקי עבר למוסקבה והתמנה לעורך ירחון "זנאמיה". בהיותו עורך ראשי הוא פרסם בירחון נובלה של ויקטור נקרסוב "בשוחות של סטלינגרד" וכלל את היצירה בין מועמדים לקבלת פרס סטלין. הוא גם פרסם שורת יצירות של אנה אחמטובה שהיו בהמשך בסיס למערכה נגדה. בעקבות מערכה פוליטית נגד המשוררת, וישנבסקי גינה את היצירות שלה בפומבי.

בשנת 1949, לקראת חגיגות 70 של יוסיף סטלין וישנבסקי כתב את המחזה האחרון שלו "1919 הבלתי נשכחת". המחזה הוצג במספר רב של תיאטראות סובייטיים ובשנת 1952 הופק על בסיס הספר סרט. בהיסטוריה של המחזות הסובייטיים המחזה מהווה דוגמה לשיר תהילה בלתי מסויג ליוסיף סטלין תוך התעלמות מוחלטת מעובדות היסטוריות.

וסבולוד וישנבסקי נפטר במוסקבה ונטמן בבית העלמין נובודוויצ'יה.

קישורים חיצוניים
----------------

ויקישיתוף מדיה וקבצים בנושא **וסבולוד וישנבסקי** בוויקישיתוף
* וסבולוד וישנבסקי, במסד הנתונים הקולנועיים IMDb (באנגלית)
* יצירות של וישנבסקי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007304232305171
* BnF: cb15616656t (data)
* GND: 118634046
* ISNI: 0000 0001 2281 1793
* LCCN: n80145082
* MusicBrainz: a7b6eb18-6efb-405d-876e-54f59f7cc9d0
* NKC: jn20000605446
* NTA: 071501460
* SUDOC: 117574597
* VIAF: 66790914
* WorldCat: lccn-n80145082

 |
פירוש נוסף ערך זה עוסק ברכסי הרים בהרי הרוקי במדינת קולורדו שבארצות הברית. אם התכוונתם למשמעות אחרת, ראו רכס פארק.

**רכס פארק** (באנגלית: **Park Range**) הוא רכס הרים המהווה חלק מהרי הרוקי; הרכס ממוקם לאורך הגבול בין מחוז ג'קסון לבין מחוז ראוט, שבצפון מערב מדינת קולורדו שבארצות הברית.

גאוגרפיה
--------

הרכס מהווה חלק מבודד יחסית של קו פרשת המים של אמריקה. חלק מהרכס ממוקם בשטח היער הלאומי ראוט, כאשר הגבוהה בפסגות הרכס (הר זירקל) - שגובהה 3,712 מטרים מעל פני הים, ממוקמת בשטח אזור הפרא הר זירקל.

הרכס משתרע בכיוון צפון - דרום, ואורכו של הרכס 170 קילומטרים בכיוון צפון - דרום; 

רוחבו של הרכס 143 קילומטרים בכיוון מזרח - מערב.

שטחו של הרכס 14,723 קילומטרים רבועים.

הרכס מהווה קו פרשת מים ומפריד בין אגן הניקוז נורת' פארק (חלק מאגן הניקוז העליון של נהר נורת' פלאטה, המהווה חלק מאגן הניקוז של נהר קולורדו), שממזרח לרכס, לבין אגן הניקוז של נהר אלק, המהווה חלק מאגן הניקוז של נהר יאמפה, שממערב לרכס.

בשל גובהו של הרכס, הקצה הצפוני של הרכס, המצוי במדינת ויומינג, מכוסה שלג רב בעונת החורף. חלק הרכס המצוי במדינת ויומינג נקרא "רכס סיירה מדרה".

תיירות
------

רכס פארק הוא אחד מששת הרכסים המתויירים ביותר במדינת קולורדו.

הרכס נודע ביותר במסלולי אופני השטח המצויים בו.

בשטח הרכס 241 קילומטרים של מסלולי הליכה.

### סקי

אתר הנופש סטימבואוט ספרינגס (Steamboat Springs - מעיינות ספינת הקיטור), הוא אתר סקי פופולרי, הממוקם במדרונות הדרום-מערביים של הרכס, למרגלותיו של הר ורנר.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רכס פארק** |

* רכס פארק, באתר אנציקלופדיה בריטניקה (באנגלית)

* רכס פארק באתר שירות היערות של ארצות הברית
* רכס פארק באתר peakbagger
* רכס פארק באתר summitpost
* רכס פארק באתר 100summits

הערות שוליים
------------

1. 1 2 3 4 5 6 7  מידע גאוגרפי
2. 1 2  תיירות ברכסי מדינת קולורדו
3. ↑  פעילות ספורט ותיירות ברכס פארק

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565516705171
* LCCN: sh85098097

 |
**הנחה טעונת הוכחה** (בלטינית: petitio principii, מילולית: **בקשת הרֵאשית**) היא כשל לוגי, בו טיעון כולל הנחה, הדורשת הוכחה לא פחות מנשוא הטיעון. הכשל מוצג גם בצורות דומות כמו "טיעון מעגלי" או "**הנחת המבוקש**", שבהן הדרוש הוכחה כלול באחת ההנחות. ההגדרה למונח ניתנה על ידי אריסטו ב"אנליטיקה מוקדמת" שלו.

טיעון מעגלי
-----------

טיעון מעגלי (לטינית: circulus in probando), הנקרא גם "הנחת המבוקש", הוא טיעון המניח מראש את מה שהוא בא להוכיח. ההנחה משמשת כדי להוכיח את עצמה, טקטיקה שבצורתה הפשוטה אינה משכנעת במיוחד, אך עשויה ללבוש אדרות מתוחכמות יותר. דוגמה:

1. נניח שראובן אינו משקר
2. כל מי שאינו משקר מספר את האמת
3. לכן, ראובן מספר את האמת

שרשרת הצהרות זו נשמעת הגיונית, אך היא אינה מוכיחה דבר. הבעיה היא שכדי להוכיח שראובן דובר אמת, הקהל מתבקש להניח שראובן דובר אמת, כך שלמעשה הוא טוען: "אם ראובן אינו משקר, הוא אומר את האמת". מבחינה לוגית, הטיעון אינו שגוי, משום שהמסקנה נובעת מההנחות, אך היא גם זהה במובן מסוים להנחות. זהו המכנה המשותף לכל הטיעונים המעגליים: הטעון הוכחה מונח כנכון במהלך הטיעון.

הנחה טעונת הוכחה
----------------

כשל לוגי זה הוא הכללה של טיעון מעגלי, והוא כולל גם טיעונים שאינם כוללים את המסקנה כאחת ההנחות, אך כוללים הנחה אחרת, מפוקפקת לא פחות מהמסקנה הסופית. לדוגמה:

1. נניח שראובן אוכל בוטנים
2. מי שאוכל בוטנים, שר באופרה
3. לכן, ראובן שר באופרה

הטיעון בנוי על כך שנקבל מראש את ההנחה שראובן אוכל בוטנים. אם ההנחה שנויה במחלוקת הרי שנצטרך לנסח את הדברים באופן אחר:

1. ראובן אוכל בוטנים או שאינו אוכל בוטנים
2. מי שאוכל בוטנים, שר באופרה
3. לכן, ראובן שר או שאינו שר באופרה

ואם נהפוך את הטיעון על פיו, נוכיח באותה מידה של תקפות את ההפך:

1. ראובן אינו אוכל בוטנים
2. רק מי שאוכל בוטנים, שר באופרה
3. לכן, ראובן אינו שר באופרה

דרך נפוצה להסוות הנחה טעונת הוכחה היא "הוכחת" טענה בעזרת טענה רחבה יותר, שנשמעת משכנעת, אך אינה מקובלת כנכונה יותר מאשר הטענה המקורית. לדוגמה:

1. כל שוק תחרותי מיטיב עם הצרכן ללא התערבות ממשלתית
2. רגולציה היא התערבות ממשלתית
3. לכן, השוק טוב יותר לצרכנים ללא מוסדות רגולציה

או, בכיוון אחר:

1. כל שוק תחרותי ללא התערבות ממשלתית פוגע בצרכן
2. רגולציה היא התערבות ממשלתית
3. לכן, השוק טוב יותר לצרכנים כאשר יש מוסדות רגולציה

ההנחה הראשונה, בשני המקרים, מוצגת כהנחת יסוד בתוך מסגרת תפישה מוסרית, או מעין אמונה רווחת. אם לא מקבלים את ההנחה הראשונה, הטיעון למעשה, הופך ללא תקף.

ראו גם
------

* מעגל קסמים

הערות שוליים
------------
במתמטיקה, **אי-שוויון המשולש** הוא אי-שוויון מהצורה \ d(A,C)\leq d(A,B)+d(B,C), כאשר \ d(\cdot,\cdot) היא פונקציית מרחק. אי-השוויון מתאר את העובדה הגאומטרית שהקו הישר הוא הדרך הקצרה ביותר בין שתי נקודות; בפרט, אורכה של צלע במשולש אינו עולה על סכום אורכי הצלעות האחרות. אי-שוויון המשולש נחשב לתכונה יסודית של כל שיטה למדידת מרחק, ומשום כך מניחים, כאקסיומה, שהוא מתקיים בכל מרחב מטרי או נורמי. הגרסה החזקה \ d(A,C)\leq \max\{d(A,B),d(B,C)\} נקראת **אי-שוויון המשולש למטריקות לא ארכימדיות**.

אי-שוויון המשולש בין מספרים ממשיים
----------------------------------

ניתן לראות את אי-שוויון המשולש במספרים הממשיים כמקרה פרטי של אי-השוויון על הישר הממשי. כיוון שהמרחק בין שתי נקודות על הישר נמדד באמצעות הערך המוחלט, אי-השוויון במקרה זה שקול ל-\ |a-c|\leq |a-b|+|b-c|, לכל {\displaystyle \ a,b,c\in R}. 

כשבוחרים c=0, b=y ו-a=x+y, מתקבלת הצורה החלופית \ |x+y|\leq |x|+|y|. צורה זו אפשר להוכיח בעזרת חיבור שני האי-שוויונים \ -|x|\leq x \leq |x| ו-\ -|y|\leq y \leq |y|, או בדיקה של האפשרויות השונות לסימנים של x ושל y.

גרסה נוספת של אי-שוויון המשולש היא: {\displaystyle {\bigg |}|x|-|y|{\bigg |}\leq |x-y|}.

### הוכחה פורמלית

לצורך הוכחת אי השוויון נשתמש בתכונות {\displaystyle \ |a|=|-a|} ו-{\displaystyle \ a\leq |a|}. אם {\displaystyle \ x+y\geq 0} אז {\displaystyle \ |x+y|=x+y\leq |x|+|y|}. אחרת, {\displaystyle \ x+y<0} ומכאן {\displaystyle \ |x+y|=-x-y\leq |-x|+|-y|=|x|+|y|} ולכן \ |x+y|\leq |x|+|y|. 

דרך נוספת היא להשתמש בשוויון {\displaystyle \ |a|=\max\{a,-a\}}, ואז {\displaystyle \ |x+y|=\max\{x+y,-x-y\}\leq \max\{|x|+|y|,|-x|+|-y|\}=\max\{|x|+|y|,|x|+|y|\}=|y|+|x|}.

### המקרה המרוכב

אי-שוויון המשולש במישור המרוכב הוא הטענה \ |x+y|\leq |x|+|y|, המתייחסת למספרים מרוכבים. ניתן להוכיח את נכונותו שם בכמה דרכים: גאומטרית, הוא שקול לתכונות היסוד של משולש; אלגברית, אפשר לקבל אותו על ידי העברת אגפים מתאימה והעלאה בריבוע; וניתן להסיק אותו מאי-השוויון הממשי באמצעות משפט פיתגורס.

אי-שוויון המשולש במרחבים מופשטים
--------------------------------

אי-שוויון המשולש מבטא את העובדה שלא ניתן לקצר את הדרך מ-A ל-C על ידי מעבר בנקודה B. זוהי תכונה יסודית כל-כך של מושג ה"מרחק", עד שהיא מהווה אחת מהאקסיומות המגדירות מטריקה ומרחב מטרי. מאותה סיבה, מניחים את האקסיומה \ \|x+y\|\leq \|x\|+\|y\| בהגדרה של נורמה ומרחב נורמי.

ראו גם
------

* אי-שוויון המשולש האינטגרלי

קישורים חיצוניים
----------------

* אי-שוויון המשולש, באתר MathWorld (באנגלית)
* אי-שוויון המשולש, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph602139

 |
מיכאיל לברנטייב
**מיכאיל אלכסייביץ' לברנטייב** (ברוסית: **Михаи́л Алексе́евич Лавре́нтьев**;‏ 19 בנובמבר 1900 – 15 באוקטובר 1980) היה מתמטיקאי סובייטי ונמנה עם המתמטיקאים הסובייטים הבולטים. לברנטייב היה בין היזמים של הקמת סניף של האקדמיה למדעים של ברית המועצות בנובוסיבירסק לרבות הקמת מכוני מחקר ואוניברסיטה. על תרומתו המדעית והציבורית לברנטייב קיבל פעמיים פרס סטלין, פרס לנין, 5 פעמים עיטור לנין, תואר גיבור העמל הסוציאליסטי ועיטורים נוספים. מחקריו העיקריים היו בתחום אנליזה מרוכבת, חשבון וריאציות ומכניקה.

חייו
----

מיכאיל לברנטייב נולד בקאזאן למשפחת פרופסור באוניברסיטת קאזאן. לאחר מספר שנים אביו עבר לאוניברסיטת מוסקבה. בשנים 1910-1911 המשפחה התגוררה בגוטינגן. לשנת 1918 לברנטייב התחיל ללמוד באוניברסיטת קאזאן ובשנת 1921 עבר לאוניברסיטת מוסקבה. לאחר סיום לימודיו, בשנת 1922 הוא התחיל לעבוד על הדוקטורט בהנחיית ניקולאי לוזין. בשנת 1927 לאחר קבלת התואר הוא נשלח למספר חודשי השתלמות בצרפת.

לאחר חזרה מצרפת, לברנטייב החל ללמד באוניברסיטת מוסקבה. במקביל הוא היה מלמד בבית הספר הטכני הגבוה במוסקבה. בשנת 1929 לפי הזמנת סרגיי צ'פליגין לברנטייב התחיל לעבוד במכון לחקר התעופה. 

בשנת 1931 הוא קודם לפרופסור באוניברסיטת מוסקבה. בשנת 1935 מיכאיל לברנטייב עבר למכון המתמטיקה של אקדמיה למדעים של ברית המועצות. בשנת 1936 לברנטייב התחמק מהשתתפות ב"פרשת לוזין" (פרשה פוליטית במהלכה פרופסור לוזין הואשם גנבת רעיונות מתלמידיו ואי-קידום מדענים צעירים).

בשנים 1939-1948 לברנטייב התגורר בקייב. בתקופה זו הוא כיהן כמנהל מכון מתמטיקה והיה מלמד באוניברסיטת קייב.

במהלך מלחמת העולם השנייה לברנטייב פונה לאופה. בהיותו בעיר זו הוא עבד על המחקרים בתחום מטען חלול.

בשנת 1948 לברנטייב חזר לאוניברסיטת מוסקבה. בתקופה זו הוא המשיך במחקרים בתחום דינמיקה של פיצוץ. בשנת 1950 לברנטייב מונה למנהל מכון המיחשוב ופעל לתחילת ייצור מחשבים בברית המועצות. בשנים 1953-1955 לברנטייב צורף לצוות מדענים שעבדו על תוכנית הגרעין הסובייטית.

בשנת 1955 לברנטייב חתם על עצומה נגד טרופים ליסנקו.

בשנת 1957 הוא היה בין יוזמים הקמת סניף של האקדמיה למדעים בנובוסיבירסק. ב-18 במאי 1957 הוא מונה ליו"ר הוועדה שהייתה אחראית על הפרויקט. לברנטייב עבר לנובוסיבירסק, ועבד במכון למתמטיקה שהוקם בעיר. החל משנת 1960 הוא היה פרופסור באוניברסיטת נובוסיבירסק החדשה.

בשנת 1975 לברנטייב חזר למוסקבה והמשיך במחקרים בתחום מכניקה שימושית. לברנטייב נפטר במוסקבה ולפי בקשתו נטמן בנובוסיבירסק.

בנו של לברנטייב (1932-2010) היה מתמטיקאי בולט, חתן פרס לנין ומראשי סניף הסיבירי של אקדמיה למדעים.

קישורים חיצוניים
----------------

ויקישיתוף מדיה וקבצים בנושא **מיכאיל לברנטייב** בוויקישיתוף

* מיכאיל לברנטייב, באתר פרויקט הגנאלוגיה במתמטיקה
* מיכאיל לברנטייב, באתר MacTutor (באנגלית)
* קורות חיים (באנגלית)
* מיכאיל לברנטייב, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007276157805171
* BnF: cb12393463j (data)
* CiNii: DA02984192
* GND: 126273502
* ISNI: 0000 0001 0891 5342
* LCCN: n80109233
* MGP: 36441
* NKC: jx20050719069
* NTA: 071568603
* SELIBR: 294175
* SUDOC: 072233621
* Trove: 900851
* VIAF: 41923607
* WorldCat: lccn-n80109233

 |